Cunventu di Sant'Antone di a Casabianca

U Cunventu di Sant'Antone di a Casabianca hè un munimentu di Corsica. Hè situatu in a Castagniccia, annantu à a cumuna di a Casabianca. Hè statu custruitu in u 1420. Oghje, ùn fermanu ch'è e ruvine di u cunventu è u campanile, chì sò classati cum'è munimentu storicu, dipoi u 30 ghjinnaghju 1990. Annantu una stela, si pò leghje a scrizzione chì ramenta l'evvenimenti di u 15 lugliu 1755: FU QUI PROCLAMATU A L'ETA' DI 29 ANNI PASQUALE DE PAOLI DA CUNSULTA DI A CASABIANCA U 15 LUGLIU 1755 GENERALE DI U REGNO DI CORSICA FU CAPU E FUNDATORE DI A NOSTRA SANTA LIBERTÀ E MERITÒ U TITULU GLORIOSU DI BABU DI A PATRIA Storia Hè in u cunventu di Sant'Antone chì fù pruclamata in una cunsulta, u 13-14-15 lugliu di u 1755, l'indipendenza di a Corsica, è chì Ghjacintu Paoli è Luigi Giafferi funi cunfirmati tandu cum'è capi generali di a Nazione corsa. À tempi muderni, u FLNC tene a so prima cunferenza, di manera simbolica, in u cunventu di Sant'Antone, u 5 maghju di u 1976